CELEX: 62009TJ0259
Language: lt
Date: 2010-12-16 00:00:00
Title: 2010 m. gruodžio 16 d. Bendrojo Teismo (vienas teisėjas) sprendimas. # Europos Komisija prieš Arci Nuova associazione comitato di Cagliari ir Alberto Gessa. # Arbitražinė išlyga - Susitarimas, sudarytas dėl paramos nevyriausybinių organizacijų surengtiems Europos diskusijų projektams 2003 metams - Ieškinys, pareikštas asociacijos pirmininkui - Kompetencijos nebuvimas -Susitarimo nevykdymas - Avansu sumokėtų sumų grąžinimas. # Byla T-259/09.

2010 m. gruodžio 16 d. Bendrojo Teismo (vienas teisėjas) sprendimas Komisija prieš Arci Nuova associazione comitato di Cagliari ir Gessa
      (Byla T‑259/09)
      „Arbitražinė išlyga – Susitarimas, sudarytas dėl paramos nevyriausybinių organizacijų surengtiems 2003 m. Europos diskusijų projektams – Ieškinys, pareikštas asociacijos pirmininkui – Kompetencijos nebuvimas – Susitarimo nevykdymas – Avansu sumokėtų sumų grąžinimas“
      1.                     Procesas – Kreipimasis į Bendrąjį Teismą remiantis arbitražine išlyga – Bendrijos teismo kompetencijos nebuvimas, šalims neišreiškus
            savo valios suteikti jam teisę priimti sprendimą dėl iš sutarties kylančio ginčo – Tarp Komisijos ir asociacijos sudarytos
            sutartys – Komisijos ieškinys asociacijos pirmininkui – Pirmininko neįpareigojančios sutartys – Atmetimas – Solidari pirmininko
            atsakomybė pagal taikomą nacionalinę teisę – Poveikio nebuvimas (EB 238 ir 240 straipsniai) (žr. 39–46 punktus)
      2.                     Europos Bendrijų biudžetas – Bendrijos finansinė parama – Gavėjo pareiga laikytis paramos suteikimo sąlygų – Tik faktiškai
            patirtų išlaidų finansavimas – Deklaruotų išlaidų realumo patvirtinimas nurodyta forma per nustatytą terminą – Nebuvimas –
            Neatlygintinos išlaidos (EB 274 straipsnis) (žr. 61–67 punktus)
      Dalykas
      
         Arbitražine išlyga grindžiamas ieškinys pagal EB 238 straipsnį, kuriuo prašoma priteisti iš 
               Arci Nuova associazione comitato di Cagliari 
               bei asmeniškai ir solidariai iš A. Gessa Komisijos sumokėtą avansą pagal sutartį 2003‑1550/001‑001 ir palūkanas.
            Rezoliucinė dalis
      
         
                  1.
               
               
                  
               
               
                  	Atmesti ieškinį, kiek jis susijęs su Alberto Gessa.
               
            
         
                  2.
               
               
                  
               
               
                  	Priteisti iš Arci Nuova associazione comitato di Cagliari sumokėti Europos Komisijai 15 675 eurų pagrindinę sumą su 7,32 %
                     palūkanomis nuo 2007 m. gegužės 20 d. iki visiško skolos sumokėjimo.
                  
               
            
         
                  3.
               
               
                  
               
               
                  	Priteisti iš Arci Nuova associazione comitato di Cagliari bylinėjimosi išlaidas.